4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์และบริการ

บริษัท โรงพิมพ์ตะวันออก จำกัด (มหาชน) เป็นบริษัทฯ รับพิมพ์งานทุกชนิดบนกระดาษ
ทั้งในประเทศและต่างประเทศ ดังรายละเอียดต่อไปนี้

1) ประเภทหนังสือพิมพ์

บริษัทฯ เป็นเพียงบริษัทเดียวในประเทศไทยที่ให้บริการพิมพ์หนังสือพิมพ์
โดยที่ไม่มีหัวหนังสือของบริษัทจึงเป็นจุดเด่นในการให้บริการพิมพ์หนังสือพิมพ์
หนังสือพิมพ์รายวันที่ให้บริการ เช่น หนังสือพิมพ์เอเอสทีวีผู้จัดการ,หนังสือพิมพ์ทันหุ้นรายวัน,
หนังสือพิมพ์ต่างประเทศ เช่น International Herald Tribune Newspaper, Nikkei
Newspaper

2) ประเภทแมกกาซีนรายเดือน, รายสัปดาห์ และรายปักษ์

บริษัทฯ ได้ให้บริการพิมพ์หนังสือแมกกาซีน แก่บริษัทเจ้าของหนังสือหลายบริษัท โดยหนังสือรายเดือน
และรายปักษ์ รวมเกือบ 30 เล่ม เช่น ผู้จัดการ 360° รายสัปดาห์ , ผู้จัดการ 360° รายเดือน,
นิตยสาร LIPS รายปักษ์, นิตยสาร MARS รายเดือน, นิตยสาร POSITIONING รายเดือน, HIP
รายเดือน, นิตยสาร ฅ คน รายเดือน, วิช 106 รายเดือน ฯลฯ

3) หนังสือประเภทคู่มือและพ็อกเก็ตบุ๊ค

ในช่วงต้นปีธุรกิจต่างๆ ยังคงเป็นไปด้วยดี โดยบริษัทฯ
สามารถเปิดตลาดใหม่ประเภทหนังสือคู่มือเครื่องใช้ไฟฟ้าและกล้องถ่ายรูป เช่น คู่มือกล้อง NIKON
แต่ช่วงปลายปีภาวะเศรษฐกิจเริ่มดีขึ้นให้ยอดสิ่งพิมพ์คู่มือมียอดพิมพ์ที่สูงขึ้น และหวังว่าปี 2555
จะมียอดขายสิ่งพิมพ์ประเภทนี้มากขึ้น

4) ประเภทปฏิทิน และไดอารี่

บริษัทฯ ยังคงได้รับงานมากขึ้น เพราะแต่ละบริษัทยังคงมีงบประมาณการพิมพ์ปฏิทินเพื่อแจกปลายปี
และปฏิทินเพื่อการส่งออก เช่น ประเทศลาวที่มีมากขึ้น

ลักษณะของลูกค้า

  ลักษณะลูกค้าสำคัญของบริษัทแบ่งได้ดังนี้

1.  ลูกค้าที่มีการเซ็นสัญญาระยะเวลามากกว่า 1 ปีขึ้นไป มียอดขายเท่ากับ 20% ของยอดขาย ปี
    2554

2.  ลูกค้าที่มีการเซ็นสัญญาระยะเวลา 1 ปี โดยมีการต่อสัญญาทุกปี มียอดขาย 20% ของยอดขาย
    ปี 2554

3.  ลูกค้าที่มีการส่งงานประจำโดยไม่มีการเซ็นสัญญา ในแต่ละปีจะมียอดขาย 40% ของยอดขาย ปี
    2554

4.  ลูกค้าอื่น ๆ ที่มีเข้ามาอีก 20% ของยอดขายปี 2554

  บริษัทคาดว่าตลาดปี 2555 จะขายเพิ่มขึ้นจากปี 2554 หรือขยายตัวประมาณ 10%

การตลาดและภาวการณ์แข่งขัน

ในปี 2554
เป็นปีที่มีความลำบากมากโดยได้รับผลกระทบจากวิกฤตเศรษฐกิจโลกและปัญหาน้ำท่วมใหญ่ของประเทศไทย
ที่มีปัญหาอย่างมาก ทำให้ภาวะตลาดหดตัว ทำให้เกิดการแข่งขันรุนแรงมากเพื่อให้ได้งานมา
ประครองธุรกิจ ธุรกิจโฆษณาหดตัวซึ่งเป็นผลกระทบโดยตรงต่อธุรกิจการพิมพ์
แต่ธุรกิจการศึกษายังคงไปได้ดี เนื่องจากรัฐบาลส่งเสริมการเรียนฟรี
ซึ่งมีงบในการซื้อหนังสือให้แก่นักเรียน

บริษัทได้จัดแบ่งตลาดและกลุ่มเป้าหมายลูกค้าไว้ ดังนี้

1)  ตลาดหนังสือพิมพ์

ในช่วงต้นปีราคากระดาษหนังสือพิมพ์ขึ้นสูงมากทำให้ลูกค้าลดยอดการพิมพ์ และ
ช่วงกลางปีไปราคากระดาษได้ลดราคาลงทำให้ยอดขายเป็นจำนวนเงินก็ลดลงจากปี 2553 ประมาณ
10%

2)  ตลาดสิ่งพิมพ์สำหรับธุรกิจขายตรง

เนื่องจากภาวะเศรษฐกิจโลกหดตัวทำให้มีคนตกงานมากขึ้น
จึงหันไปทำธุรกิจขายตรงเพื่อรอหางานใหม่ จึงทำธุรกิจขายตรงไม่หดตัวมากนัก
แต่บริษัทก็มียอดขายให้กับบริษัทขายตรง เพิ่มขึ้นประมาณ 15% จากปี 2553
และคาดว่าธุรกิจขายตรงจะเพิ่มยอดขายได้อีกมาก
ทำให้สิ่งพิมพ์ก็เพิ่มขึ้นด้วยโดยตลาดรวมคาดว่าประมาณ 700 ล้าน
โดยบริษัทพยายามรักษาส่วนแบ่งตลาด 25% ในปี 2554

3)  ตลาดสิ่งพิมพ์สำหรับธุรกิจขายปลีก และขายส่งขนาดใหญ่

ตลาดสิ่งพิมพ์สำหรับธุรกิจขายปลีก และขายส่งขนาดใหญ่จากปัญหาภาวะเศรษฐกิจตกต่ำตั้งแต่ปี 2551
และปัญหาการเมืองปี 2553 ทำให้มีการปรับตัวในด้านสิ่งพิมพ์โดยบริษัทขนาดใหญ่
ธุรกิจขายปลีกและขายส่ง
เปลี่ยนวิธีจากพิมพ์ใบปลิวจำนวนมากไปลงโฆษณาทางด้านหนังสือพิมพ์มากขึ้น
และปัญหาปลายปีคือปลายไตรมาสที่ 3 ถึงไตรมาสที่ 4 เกิดภาวะน้ำท่วมใหญ่ในเขตจังหวัดภาคกลาง
และกรุงเทพในบางส่วนทำให้ปัญหาการจราจร ถูกตัดขาดทำให้ลดยอดการพิมพ์ไปมาก
โดยประมาณงานพิมพ์ลดลงเหลือประมาณ 100 ล้านบาท แต่คาดหมายว่าในปี 2555 จะเพิ่มขึ้นเป็น
150 ล้านบาท

4)  ตลาดสิ่งพิมพ์เพื่อการศึกษา

ตลาดสิ่งพิมพ์เพื่อการศึกษา เช่น ตำราเรียนในปี 2555
เป็นปีที่รัฐบาลส่งเสริมเพื่อนักเรียนเรียนฟรีต่อเนื่อง โดยรัฐเป็นผู้ชำระค่าตำราเรียน
ทำให้บริษัทที่เป็นผู้จัดพิมพ์มีการขยายตัวมากและเป็นตลาดที่ใหญ่มาก แต่ปัญหาคือ
มีเวลาที่สั้นมากในการผลิต ทางบริษัทได้พยายามหาตลาดสิ่งพิมพ์เพื่อการศึกษาทั้งในและต่างประเทศ
โดยคาดการณ์ว่าจะมีงานประเภทการศึกษาเข้ามาประมาณ 150 ล้านบาท ใน ปี 2555

5)  ตลาดสิ่งพิมพ์นิตยสาร

โดยปี 2554 บริษัทรักษาสัดส่วนทางการตลาดเพิ่มขึ้นเล็กน้อย
และมียอดขายเพิ่มขึ้นบ้างตามราคากระดาษที่เพิ่มขึ้น จะมีรายได้เพิ่มขึ้นในหมวดนี้ประมาณ 10% ในปี
2555

6)  ตลาดสิ่งพิมพ์ประเภทคู่มือ

เนื่องจากภาวะน้ำท่วมใหญ่ภาคกลาง ทำให้โรงงานผลิตจำนวนมาก
ได้รับผลกระทบจากน้ำท่วมทำให้หยุดการดำเนินการไปไม่น้อยกว่า 6 เดือน โดยเริ่ม ก.ย. 2554
ถึง มี.ค. 2555 ทำให้มียอดขายจากธุรกิจนี้หดตัวลงในปี 2554 ประมาณ 30%
และจะฟื้นตัวเริ่มไตรมาส 2 ของปี 2555

7)  ตลาดสิ่งพิมพ์ในภาคธุรกิจและสถาบันการเงิน/ธนาคาร

ตลาดโดยรวมทั่วไปในปี 2555 สามารถรักษาระดับยอดขายเท่าปี 2554 ประมาณ 500 ล้านบาท
บริษัทมีเป้าหมายที่จะได้งานจากธุรกิจนี้ประมาณ 20%

สภาวะตลาดและแนวโน้มการเติบโต, การแข่งขัน
และปัจจัยภายนอกที่กระทบต่ออุตสาหกรรมการพิมพ์

ในช่วงตลอดปี 2554 มีปัจจัยจากต่างประเทศมีปัญหาทางด้านยุโรป
แต่ช่วงต้นปีมีปัญหาต่อเนื่องจากน้ำท่วม 2554 โดยช่วงกลางปีมาก็ปรับตัวดีขึ้น
ส่งให้สามารถเพิ่มยอดขายได้เล็กน้อย และในปี 2555
คาดว่าเศรษฐกิจจะดีขึ้นธุรกิจการพิมพ์จะมีการเติบโตขึ้นประมาณ 10%
ซึ่งคาดว่าบริษัทจะสามารถเติบโตขึ้นได้ประมาณ 10% จากปี 2554

การผลิตหรือการจัดหาผลิตภัณฑ์เพื่อจำหน่าย

ที่ตั้งโรงงาน บริษัท โรงพิมพ์ตะวันออก จำกัด (มหาชน)

  เลขที่ 51/29, 51/61 หมู่ 3 ซอยสยามสามัคคี ถนนวิภาวดีรังสิต

  แขวงตลาดบางเขน เขตหลักสี่ กรุงเทพฯ 10210

 กำลังการผลิต และปริมาณการผลิต

กำลังการผลิตและปริมาณการผลิตของโรงพิมพ์ตะวันออก

กำลังการผลิต/ปริมาณการผลิต * 1000

  ------------------------ ---------------- ---------------- ----------------
  รายการ                   2554             2553             2552

  1. หนังสือพิมพ์ ฉบับ/ปี        36,500/12,500    36,500/12,500    24,000/17,500

  2. หนังสือปกอ่อน เย็บลวด     30,000/18,600    30,000/18,600    31,000/18,600

  3. หนังสือปกอ่อน ไสกาว      33,000/48,000    31,000/38,000    37,500/16,800

  4. หนังสือปกแข็ง            3,000/200        3,000/200        3,000/250

  5. ใบปลิวแผ่นพับ            150,000/90,000   150,000/90,000   100,000/70,000
  ------------------------ ---------------- ---------------- ----------------

อัตราการใช้กำลังการผลิต

เนื่องจากธุรกิจการพิมพ์ยังเป็นธุรกิจบริการซึ่งจะขึ้นอยู่กับฤดูกาล และโอกาสพิเศษต่าง ๆ ในรอบปี
จึงทำให้การใช้กำลังการผลิตไม่สม่ำเสมอและคาดการณ์ลำบาก
เพราะบางช่วงในฤดูกาลกำลังการผลิตไม่เพียงพอ แต่บางช่วงเวลาก็มีกำลังการผลิตเกินงานที่มีอยู่
ซึ่งถ้าเฉลี่ยการใช้กำลังการผลิต จะประมาณ 80% ต่อปี
โดยการพิมพ์ม้วนของหนังสือพิมพ์ยังสามารถรับงานได้อีกมาก

อัตราเพิ่มของปริมาณการผลิตตามจำนวนหน่วย

อัตราเพิ่มของปริมาณการผลิต บริษัทฯ ยังสามารถจะพิมพ์ เช่น หนังสือพิมพ์ได้อีก 2
ล้านฉบับต่อเดือนแต่เนื่องจากผลกระทบทางเศรษฐกิจจึงไม่มีงานเพียงพอ

จำนวนกะที่ผลิตได้ จำนวนกะที่ผลิตจริง

จำนวนกระที่ทำงานอยู่ 2 กะ โดยจำนวนกะที่ผลิตได้จริง 2 กะ

วัตถุดิบและผู้จำหน่ายวัตถุดิบ (Supplier)

วัตถุดิบ

วัตถุดิบหลักของบริษัทฯ ประกอบด้วย กระดาษ, ฟิล์ม, เพลท, หมึก, น้ำยาเคมี ต่าง ๆ

แหล่งที่มาของวัตถุดิบ

  - กระดาษ มาจากทั้งในประเทศ และต่างประเทศ

  - ฟิล์ม มาจากผู้แทนจำหน่ายในประเทศ

  - เพลท มาจากผู้แทนจำหน่ายในประเทศ

  - หมึก มาจากผู้แทนจำหน่ายในประเทศ

  - น้ำยาเคมีต่าง ๆ มาจากผู้แทนจำหน่ายในประเทศ

ต้นทุนวัตถุดิบที่มากกว่า 45% คือกระดาษ เป็นวัตถุดิบที่ใช้ในการผลิต
ซึ่งมีการเปลี่ยนแปลงราคาตามสภาวะเศรษฐกิจ

สภาพปัญหาเกี่ยวกับวัตถุดิบ

ในช่วงปลายปี 2554
ราคาเยื่อกระดาษมีการปรับตัวเพิ่มขึ้นโดยคาดว่าราคากระดาษในประเทศไทยจะเริ่มปรับตัวสูงขึ้นตั้งแต่ไตรมาส
2 เป็นต้นไป
และมีปัญหาที่อิหร่านซึ่งทำให้ราคาน้ำมันมีราคาปรับตัวเพิ่มขึ้นอาจทำให้ราคากระดาษในประเทศมีการปรับตัวสูงขึ้นเช่นกัน

ผู้จำหน่ายวัตถุดิบ (Supplier)

ในประเทศ

ผู้จำหน่ายกระดาษ ประกอบด้วย : -

  1. บริษัท ผลิตภัณฑ์กระดาษไทย จำกัด

  2. บริษัท ฟีนิคซ พัลพ แอนด์ เพเพอร์ จำกัด (มหาชน)

  3. บริษัท ซี.เอ.เอส. เปเปอร์ จำกัด

  4. บริษัท ดั๊บเบิ้ล เอ (1991) จำกัด (มหาชน)

  5. บริษัท แอ๊ดวานซ์ อะโกร จำกัด (มหาชน)

  6. บริษัท 99 กรุ๊ป เทรดดิ้ง เซ็นเตอร์ จำกัด

  7. บริษัท ร็อคเซล (ไทยแลนด์) จำกัด

  8. บริษัท สยามกมลเอก จำกัด

  9. บริษัท สยามนิวส์พริ้นท์ จำกัด

ผู้จำหน่ายฟิล์ม และเพลท ประกอบด้วย :-

1. บริษัท ไดนามิค กราฟิคส์ จำกัด

2. บริษัท เนชั่นไวด์ จำกัด

3. บริษัท ท็อปเทค มิเลนเนียม จำกัด

ผู้จำหน่ายหมึกพิมพ์ ประกอบด้วย :-

1.  บริษัท โตโยอิ้งค์ (ประเทศไทย) จำกัด

  2. บริษัท อินเตอร์อิงค์ จำกัด

3.  บริษัท พาโนราม่า จำกัด

4.  บริษัท ดิ๊ค อินเตอร์เนชั่นแนล (ประเทศไทย) จำกัด

ต่างประเทศ

ผู้จำหน่ายกระดาษ ประกอบด้วย :-

1. UPM-Kymmene Asia Pacific Ptd Ltd.

  2. GOLDEN MARINE INC

  3. NP TRADING CO.,LTD.

  4. P.T. ASPEX KUMBONG

ในการจัดหาวัตถุดิบของบริษัทฯ 3 ปีที่ผ่านมา ไม่มีการจัดหาจากรายใด > 30% ติดต่อกัน